কোন অঙ্কে ফের বিহার দখলের পথে NDA?

ওয়েব ডেস্ক: পাটলিপুত্রের আকাশে গেরুয়া ঝড়। বিহারের ভোটের কংগ্রেস এবং বিরোধী জোট ‘মহাগঠবন্ধন’-এর শোচনীয় ফল। বিকেল সাড়ে ৪টে পর্যন্ত হিসাবে শাসকজোট এনডিএ এগিয়ে রয়েছে ২০৩টি আসনে। এর মধ্যে বেশ কিছু আসনে ইতিমধ্যে চূড়ান্ত ফল প্রকাশ্যে চলে এসেছে। বিরোধীদের ‘মহাগঠবন্ধন’ এগিয়ে আছে ৩৩টি আসনে।মাঝে পিছিয়ে পড়ার পরে ফের এগিয়ে গিয়েছেন তেজস্বী। রাঘোপুরে ৩০ রাউন্ডের মধ্যে ২২ রাউন্ড গণনা শেষে আট হাজারেরও বেশি ভোটে এগিয়ে রয়েছেন তিনি। মোদি ম্যাজিক নয়, বিহারের ভোটে চলল এনডিএ ম্যাজিক (NDA)। উন্নয়নের জোয়ারে গা ভাসাতে তৈরি বিহার।

মোদি-নীতীশের প্রতিশ্রুতিতে ভরসা করেই বিহারে নির্বাচনের বৈতরণী পার হচ্ছে এবার। কী কী ফ্যাক্টর কাজ করল এবারের ভোটে? কীভাবে এত বিপুল সমর্থন জোগাড় করল এনডিএ? দশ হাজারি চুনাব হ্যায়, দুসরি তরফ কাট্টা সরকার হ্যায়’ এই একটা লাইনই বিহার ভোটের হাওয়া ঘুরিয়ে দিল মোদি (Modi)-নীতীশের (Nitish Kumar) এনডিএ জোটের দিকে৷ ভোট প্রচারে তারা নিজেদের উন্নয়ন কাজের ঢাক যেমন পিটিয়েছেন, তেমনই জনগণকে বারবার মনে করিয়ে দিয়েছেন জঙ্গলরাজের কথা। যখন বিহারের মহিলাকে ১০,০০০ টাকা দেওয়ার ঘোষণা করলেন মুখ্যমন্ত্রী নীতীশ, তখন অন্যদিকে, বারবার প্রতিটা জনসভায় ‘জঙ্গলরাজ’ ফিরে আসার ‘আতঙ্কে’র স্মৃতি উস্কে দিতে থেকেছেন নরেন্দ্র মোদি (Narendra Modi)। রাজনৈতিক বিশেষজ্ঞেরা মনে করছেন, ভোটের ঠিক আগে আগেই অ্যাকাউন্টে কড়কড়ে ১০ হাজার টাকা ঢুকে যাওয়া বিহারের মহিলাদের মনে নীতীশ সরকারের প্রতি নির্ভরযোগ্যতা বাড়িয়েছে ৷

আরও পড়ুন: বিহারে এগিয়ে NDA, কী বলছে তৃণমূল?

বিহারের নির্বাচনে ভোটার তালিকায় নিবিড় পরিমার্জন বা এসআইআর যতটা বড় প্রভাব ফেলেছে, তার থেকেও বেশি প্রভাব ফেলেছে নীতীশ কুমারের ঘোষণা। রাজ্যের ১.৩ কোটি মহিলাদের জন্য ১০ হাজার টাকার দেওযার ঘোষণা করেছেন নীতীশ কুমার (Nitish Kumar)। সেখানেই প্রতিদ্বন্দ্বী দল আরজেডির নেতা তেজস্বী যাদব ঘোষণা করেছিলেন যে ভোটে জিতলে মহিলাদের ২৫০০ টাকা করে দেবেন। মহিলাদের অ্যাকাউন্টে ১০ হাজার টাকা করে জমা পড়তেই ভোটে দেখা গেল রেকর্ড হার। বিহারে এবার ৭১ শতাংশেরও বেশি মহিলা ভোট দিয়েছেন। এনডিএর জয়ের আরও বড় ফ্যাক্টর ভোটে জেতার পর বিনামূল্যে বিদ্যুৎ। ১২৫ ইউনিট পর্যন্ত বিদ্যুৎ ফ্রি-তে দেওয়ার ঘোষণা করা হয়েছে। এছাড়াও ভোটে জেতার গেম চেঞ্জার পেনশন স্কিম। বিহারের ১.২ কোটি প্রবীণ নাগরিকদের জন্য পেনশন ৪০০ টাকা থেকে বাড়িয়ে ১১০০ টাকা করতেই নির্বাচনে এই সাফল্য।

দেখুন ভিডিও